Organizatori ai evenimentului cultural-literar sunt Consiliul Judeţean Dolj, prin Biblioteca Judeţeană „Alexandru şi Aristina Aman”, în colaborare cu Casa de Cultură „Traian Demetrescu” şi Asociaţia Culturală „Alexandru Macedonski” din Craiova. La manifestare sunt invitaţii scriitorii sătmăreni George Vulturescu şi Gheorghe Glodeanu. În programul evenimentelor programate pentru cele trei zile de festival sunt incluse manifestări precum: joi 23 mai, vizitarea Muzeului Cărţii şi Exilului Românesc din Craiova; vineri 24 mai – deschiderea oficială a festivalului la Consiliul Judeţean Dolj.
Participă Consiliul Judeţean Dolj, Biblioteca Judeţeană „Alexandru şi Aristina Aman”, în colaborare cu Casa de Cultură „Traian Demetrescu”. Sâmbătă, 25 mai, la Casa de Cultură „Traian Demetrescu” din Craiova, se va vizita expoziţia documentară “Alexandru Macedonski, precursor al curentelor de avangardă şi al poeziei moderne româneşti”. Apoi vor fi susţinute de către invitaţi o serie de lucrări. Moderator al evenimentelor de sâmbătă este scriitorul Ion Munteanu, director executiv al Festivalului. Vor fi susţinute o serie de comunicări de către invitaţi, printre care se numără şi George Vulturescu, cel care va prezenta lucrarea “Al. Macedonski – Maladiile eului liric”.
Toate contribuţiile exegetice ale invitaţilor vor face obiectul volumului VI al “Caietelor Macedonski” ce se va lansa la Târgul de carte “Gauderamus” Bucureşti, din luna noiembrie şi la Craiova în sala “Acad. Dinu C. Giurescu”, a Bibliotecii Judeţene “Alexandru şi Aristina Aman”, pe 24 noiembrie, ziua trecerii în nefiinţă a poetului Rondelurilor.
CITEȘTE ȘI: